54 ISIGIDIMI SAMAXOSA, JULY 1, 1887.

ma, ib’ibulawa yenye inkosi.) Kutiwa emva koko kutiwe makalale ngesisu pantsi emva kokuba kutiwe amabuto maka tshikile asine ekangele paya. Emva koko u Matiwane wamtsiba umntan’ enkosi, waqauka kwa oko, wambelwa inow’aba kwa kulondawo.

UKULWA KUKA MAHLAPA-HLAPA NO BUNGANE.

Ezi nkosi mbini besingekateti nto ngazo ngapambili. Kodwa ke sesibalisa ngeduli elake lako pakati kwazo nangani bezizalana, kuba zezama Radebe zombini. Kate ke kaba lenkosi yama Mvuleni ingu Mahlapa-hlapa ib’idume kunene ngamandla obugqi nobugora bayo, wasel’ ecapuka u Bungane efunzela kayo. Kate kuba ebenga ngo Tabaka ngobuninzi (a Bungane) watsho lafa tu ilizwe yimikosi yake.

UKUQUBISANA KWAZO.

Ute akuyibona lonto umfo ka Makwelo, wasel’ ewanya umkosi, agaleleka ama Kabaludaka, epetwe ngu Maguqa, uyise ka Bupaluli, abati ukumbonga ngu—

Goba-ntshuntshe lika Vezi.

Umkonto omhie, oketw' enyandeni,

U Manakasa ang’ uvuk’ edotyeni.

U Maginga ngenyama yesibini, ngenyama yembambo.

U Bupaluli bezizwe zonke, bendise nge ngonyama njalo-njalo.

INJENGELE NAMAGORA KA MAHLAPA-HLAPA.

Yayi petwe zinto zika Ndinga zombini enye ngu Vangisa— abati ukumbonga ngu—

Nomisuka eganwe yinkosi

U Noqila

U Gwaz’ ogijimayo

U Mngan’ woyise nonina. U Njalose kad’ enjalo.

Wayeko no Mapilipili into enci ka Ndinga—abati ngu— Ngu Zulu lobusika

U Qayi lenyati

Obuhle buye ngentombi yo Nonyanda Ipuzi eliqede izigodi ngokunaba, njalo-njalo.

Yayipetwe yinto ka Nomagida u Ndabambi uyise ka Nobumba owafela e Nqushwa.

U Didiz’ulwandle ULubuye ludidize U Mdla-bodlabantu Ongalo sila kuzilamlela njalo-njalo.

Yayipetwe ngu Ndabambi ka Mazomba abati— Ngu Mrayise, indlovu enesishi Opangelwe kutwala, ebe, no Noxul’engekatwali.

Isigida makwababa kwa- Nqengekazi njalo-njalo.

Wayeko u Mahlentle, uyise ka Platyi nabanye. Ngowafela kwa Mankazana. Bati ukumbonga—

Ngu Mabal’enkomo

U Ngalo sila kuzilamlela Ikwa ngu Gwaz’ogijimayo U Mandondo se zito zakusasa. U Pika ne langa njalo-njalo.

Iwuhlabile ke into ka Makwelo, yawuyolela yawumisa ngendawo zayo kwa kaulelana.

UKUDIBANA KWAYO.

Kute pambi kokuze idibane, u Mahlapa-hlapa wsnika umteto kumfana otile oti—Yabona mfan’am, tshisa lendlu yase botwe (indlu yakokwabo ebihlala ipakati lakomkulu) apo yonke imilingo nemiti yokwenza ubugqi ib’ihlala kona, yaye nemikosi isetyenzelwa kona ukulungiselwa imfazwe.

Iti ke imbali, wayiti ntu umfana londlu, kwakubon’ukuba, kuxa ihlangeneyo, sekusiw’umntu, kujuh’ikaka kukupela; waye u Bungane ete qwa kweyake intaba ebonela ukulwa kwemikosi yake.

Kutiwa ute u Bungane akusihona isisi salondlu, wasuke wajuba waya wawa, yati imikosi yake yatamba amadolo, yafa nemixelo yayo, yasuke yangenelwa lidongwane lokufa, yagxotiswa kakubi ingenzanga nento le. U Mahlapa-hlapa waye mise umteto wokuba maze angabulawa u Bungane noko afunyenweyo. Iti imbali ama Hlubi abulawa ac'itwa kakubi, ancanyiswa mpela yinkosi yama Mvuleni. U Bungane wada waya kufika ekaya emenyekwe ngabantu bake, behambe bepumzana ngaye bengenziwa nto bona kuba betwele inkosi. Wancama mpela u Bungane. Wade wafa engazange ake abuye acinge ngokulwa nama Kaba-ludaka. Inkosi ebisaceba ukuke ilinge yeyama Reledwane u Lutshaba, inkosi ebikwa

namandla, ikalipile, inamacebo okulwa, ingeva inqenekile kwezinye ngapandle ko Mahlapa-hlapa.

U MAHLAPA-HLAPA NO LUTSHABA.

Iti imbali ama Reledwane la, ebemelene kufupi neMihlanga, nangenxa yokuzalana kwezo zizwe, nangani amakwele obukosi ebengena kutiwa ni wona, engazange apele.

Ezi nkosi bezinyekene noko bezizalana, kubonakala mhlope kona ukuba ziya kuze zilwe nangentwana encinane, kude kuqondeke eyona makubulelwe kuyo ngamandla.

Kutiwa ke kude kwati ngamnyaka utile, wati u Lutshaba ku Mahlapa-hlapa—“ Make zidlale izimpi Radebe, (eteta ukuti mazilwe) ke sikangele ukuba kotinina.

UKUQUBISANA KWAZO

Iti imbali, kwanqotshiswaua ngatafa litile ekuyakulwelwa kulo, yaye leyo inkosi ineyayo intaba eyakubonisela ikuyo ngalomini.

Igalelekile eyama Reledwane, ipetwe ngumniniyo ngenqu. Yax'ela kunene amaroma ayo, kwati q'u izisi kwelotafa.

U Mahlapa-hlapa akawuhlabanga umkosi kwesake isizwe,. usuke wafunza ngale mpi yakomkulu yodwa, amabuto amabini kupela ngelika Ntongayivikwa. Kusile okungaliyo ivakele iwapuza inkabi yake, ebeziyibonga ziyibonge imbongi zase Mbo zisiti:—

Ngu Ncoba—kale

U Xobo lingumhlanjana.

U Malebula indlu yanele,

Kude kwanela neza mavilakazi njalo-njalo.

Ite yakutsho inkabi yake, wasel’ewukokela ngokwake umkosi umfo ka Makwelo, waye nawo ute nqa yilento yenziwa yile nkosi, ukusuke ungahlatywa umkosi, kusiyiwa kuma Reledwane kanye kanye.

Ite yakuti tu kwelitafa eyama Kaba-ludaka, ye nqinde yema kude kufupi kuma Reledwane.

UKUYIYOLELA KWAKE.

Kufikiwe kule ndawo uyiyolele umfo ka Makwelo ngala mazwi ute—Hambani niye kungena nedwa, nilibandla lakomkulu ka- loku. Inkosi le, asinto ilahlwa zimpi zasesizweni, yinto elahlwa yimpi yakomkulu kade. Noze niti nanike nalahla banina? Hambani ma Kaba-ludaka.

Ute akutsho, Iwaqekeka udonga kwa oko, asel'efanza eya kungena.

UKUQUBISANA KWAYO.

Yagagana ngezibili kwa oko yombini, ngamandla amakulu,. kwake kwati makata ixesha elitile, kungeko ishenxayo. Kude kwati kungase nini, abonakala ehlebla ama Kaba-ludaka, ade aya kufakwa kwindawo eyayinezihlehle ezininzi, kwati kwakuba njalo, kwaqala kwasala iminyani, avakala eduma ama Reledwane, ehlohla kunene amakwelo, ebongana zizintuli. Waye umfo ka Makwelo ete cwa entabeni pezu kwayo, emane eyir’waqula kancinane. Ite kaloku yakuqonda ukuba yeyelise- Iwe ezihlehleni, zaqala induna zakona zapitizela ngenteto eti— *Kwake kwanje pina ma Kaba-ludaka?* Kute ukunyotuka kwayo kulondawo, kwavakala kujub’ikaka kukupela kaloku, abongana yabona! Aqala kaloku angena amagora, livakale elitile lizixela ngapaya seliye kupuma pandle apo ipele kona eyama Reledwane. Kwaye kusif’umntu kukupela. Abonakala ejika ama Reledwane, agxotwa kakubi. Wemka edanile u Lutshaba. Ibandla lika Ntong’ayivikwa laya kutimba nenkomo, koko yati inkosi mazibuyiselwe zonke kuba bekusiIwa amakaya odwa. [Kaupikise lo mbali Hlubindini lase Bedford.—Ed.

INCWADI ZABA BALELI.

Nkosi Mhleli *we-Sigidimi-Samaxosa,* kawenze ububele ufake lama- zwi : Kukafuti kuvakala kulamapepa azi *Mvo* *Zabantsundu,* kugxekwa inkosi nezibonda zapesheya kwe Nciba, ngelizwi eliti: “ Siyabulela.” Bekungafanelekile ukuba ulutsha Iwakuti lutumele izigxeko ezinjalo emapepeni. Msani ukuvuma nani bahleli kuba eli lizwi u Siyabulela liyaziwa ukuba sisiqalo nesisusa sokuteta. Kakade ezintlangeni zetu bekuti kwakuma umpakati, aqale ayandlalele inteto yake ngamatyeba amahle amazwi, nangeziduko zelo bandla lombuso apantsi kwawo and’ukuquba inteto yake. Ngalo Siyabulela ungabehle uqonde ukuba kungenxa yokuba umntu ontsundu imvelo yakowabo uyayazi ukuba umelwe kukucamagusha, anqule pambi kokuba atete. Ungati uko kwezi ntlanganiso zapesheya kwe Nciba uqonde ukubalo Siyabulela sisiqalo senteto nje. Noko nani baq'uli bezontlanganiso,. niyazi ukuba umntu akafane atete enga bongozanga. Eli lizwi abaliteti nje ngale ndlela bagxekwa ngayo. Nina ningazange nibeve beteta, ningakohliswa, yintsusa kuteta kupela. Balisebenzisa eli lizwi nangexesha abangenisa imicimbi yabo ezi Mantyini, njalo-njalo. Lento ndilinga ukuyieaza lenyaniso, ndenz'ukuba osuke apele nesi tunzi lamapepa esi Xosa xa asuke ahlalelane nehkosi, nezibonda, nabazali betu, sibe siteta into engenjalo tina ngabo. Ewe kungalu- nga xa iyinto enenyaniso, le yona into ka Siyabulela, makaziqondele umntu angafane ayitumele epepeni. Ndinga

N. M. T.

Ezazulwana, June 3, 1887.